Document ID: 31989R0989

KOMISSION ASETUS (ETY) N:o 989/89,
annettu 17 päivänä huhtikuuta 1989,
CN-koodeihin 6101, 6102, 6201 ja 6202 kuuluvien anorakkien, tuulipuseroiden ja -takkien sekä niiden kaltaisten tavaroiden luokitteluperusteista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 20/89(2), ja erityisesti sen 9 artiklan,
sekä katsoo, että
asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi luokiteltaessa tariffiin CN-koodien 6101, 6102, 6201 ja 6202 anorakkeja, tuulipuseroita ja -takkeja sekä niiden kaltaisia tavaroita on syytä täsmentää tiettyjä näiden vaatteiden ominaisuuksia,
nämä tavarat kuuluvat vaatteisiin, joita käytetään yleensä muiden vaatteiden päällä, ja ne suojaavat säätä vastaan,
hihattomat tai lyhythihaiset vaatteet eivät voi antaa tällaista suojaa,
sen vuoksi on täsmennettävä, että edellä mainituissa anorakeissa, tuulipuseroissa ja -takeissa sekä niiden kaltaisissa tavaroissa on oltava pitkät hihat, ja
nimikkeistökomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
CN-koodeihin 6101, 6102, 6201 ja 6202 kuuluviksi anorakeiksi, tuulipuseroiksi ja -takeiksi ja sekä niiden kaltaisiksi tavaroiksi luokitellaan ainoastaan pitkähihaisia vaatteita.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä huhtikuuta 1989.

Labels: 3
1